钦定古今图书集成/明伦汇编/官常典/第749卷 > 邵子灼
## 钦定古今图书集成/明伦汇编/官常典/第749卷 > 邵子灼

按《建德县志》：“子灼，字季可。崇祯四年岁贡，授永嘉训
导，读书益励。己卯中乡试副榜，例复得贡。巡按王范
题请，擢河南郏县知县。剧贼张献忠等肆毒中州，环
攻郏县。子灼督兵死守，度势不能支，整衣冠，怀印绶，
曰：‘此人臣致身日也’。贼至不为屈，蹈刃而死。士民哀
之，立祠以祀。”